Diari Oficial de la Generalitat Valenciana


Sumari del DOGV 6118, del 07-10-2009 (2009/11540)

RESOLUCIÓ de 28 de setembre de 2009, de la consellera d'Agricultura, Pesca i Alimentació, per la qual s'aprova una segona convocatòria per a l'any 2009 de les ajudes regulades en l'Orde de 14 d'abril de 2009, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al cooperativisme agrari valencià (DOCV 6003, de 29.04.2009), com a conseqüència de l'aprovació de la dotació extraordinària prevista en el Pla d'Impuls dels Sectors Productius de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11916


Data del document
:   28-09-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * cooperativa agrícola
    * cooperativa
    * suport econòmic
    * economia social
    * ajuda a l'agricultura
    * ajuda pública

RESOLUCIÓ de 28 de setembre de 2009, de la consellera d'Agricultura, Pesca i Alimentació, per la qual s'aprova una segona convocatòria per a l'any 2009 de les ajudes regulades en l'Orde de 14 d'abril de 2009, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al cooperativisme agrari valencià (DOCV 6003, de 29.04.2009), com a conseqüència de l'aprovació de la dotació extraordinària prevista en el Pla d'Impuls dels Sectors Productius de la Generalitat Valenciana. [2009/11105]  
El Consell, a través de la Conselleria d'Agricultura, Pesca i Alimentació, manté, com una de les principals àrees d'actuació, el suport a les cooperatives agràries, com a referent estratègic del sector agrari valencià i de l'economia i la societat del nostre medi rural. En aplicació d'esta àrea d'actuació va establir les bases de les ajudes al cooperativisme agrari valencià per mitjà de l'Orde de 14 d'abril de 2009, de la Conselleria d'Agricultura, Pesca i Alimentació, alhora que les convocava per a l'exercici 2009. Posteriorment, l'Orde de 14 d'abril de 2009 va ser modificada per mitjà de l'Orde de 25 de juliol de 2009 (DOCV 6076, de 11.08.2009).  
En la disposició addicional primera, apartat 2 de l'esmentada Orde de 14 d'abril de 2009, es va establir la possibilitat que les quanties màximes establides en esta es veren incrementades per la dotació extraordinària prevista en el Pla d'Impuls dels Sectors Productius de la Generalitat Valenciana. Esta dotació extraordinària es pot dirigir a reconsiderar les sol·licituds presentades, que havent complit els requisits establits en la corresponent orde de bases no s'hagueren pogut aprovar per falta de dotació pressupostària, o a noves sol·licituds en el cas que s'òbriga un nou període de convocatòria.  
Atés que s'ha aprovat el Pla d'Impuls dels Sectors Productius de la Generalitat Valenciana, és procedent realitzar una segona convocatòria per a l'exercici 2009.  
Vista la proposta de la directora general d'Empreses Agroalimentàries i Desenvolupament del Medi Rural, resolc:  
Primer  
Convocar per a l'any 2009 una segona convocatòria de les ajudes establides en l'Orde de 14 d'abril de 2009, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al cooperativisme agrari valencià, amb un import global de 500.000 euros per a l'exercici 2009, i que correspon a la línia T1366, del capítol VII programa pressupostari 00.54.11.847.95.  
Esta nova dotació es dirigirà a reconsiderar la concessió de l'ajuda a aquells sol·licitants que complint els requisits establits en la corresponent orde de bases no es van poder aprovar per falta de dotació pressupostària, així com a les noves sol·licituds que es presenten i complisquen igualment amb els requisits exigits.  
Si no s'esgota la dotació pressupostària amb les sol·licituds previstes en el paràgraf anterior, els beneficiaris de la primera convocatòria per a obtindre una major intensitat de l'ajuda, poden sol·licitar la reconsideració de la seua ajuda, sempre que no hagen iniciat la inversió, i no se'ls haguera reconegut la intensitat màxima d'ajuda prevista en l'Orde de 14 d'abril de 2009. Per a la qual cosa, han d'adjuntar a la sol·licitud de reconsideració la declaració responsable de no haver iniciat la inversió en el moment de finalitzar el termini de presentació de les sol·licituds juntament amb el compromís de no iniciar-les fins a la nova resolució de concessió.  
Segon  
S'obri un nou termini de presentació de sol·licituds que finalitzarà als 5 dies de la publicació d'esta resolució en el Diari Oficial de la Comunitat Valenciana.  
Tercer  
Estes ajudes s'acullen als següents règims depenent de les diverses modalitats d'ajudes establides en l'article 4 de l'Orde de 14 d'abril:  
El suport a la modernització de la gestió empresarial (elaboració d'un pla estratègic a este efecte), segons l'activitat empresarial de la cooperativa beneficiària, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
El suport a la constitució de cooperatives i a la diversificació d'activitats, segons l'activitat empresarial de la cooperativa beneficiària, es poden acollir al reglament que corresponga:  
a. Les cooperatives en el sector de l'agroturisme, a l'article 13 ajudes regionals a la inversió, del Reglament (CE) 800/2008, reglament general d'exempció per categories i a l'article 26 ajudes a les PYMES per a serveis de consultoria.  
b. Les ajudes a la inversió a favor de les PIME, destinada a la transformació i comercialització de productes agraris, a l'article 15 del Reglament (CE) 800/2008 i a l'article 26 ajudes a les PYMES per a serveis de consultoria. .  
c. Les inversions realitzades per cooperatives PIME en explotacions agràries dedicades a la producció de productes agrícoles, al Reglament (CE) 1857/2006.  
d. Les cooperatives que no responen a la definició de PIME, segons l'activitat empresarial que desenvolupen, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
El suport als processos d'integració cooperativa, segons l'activitat empresarial de la cooperativa beneficiària, es poden acollir al reglament que corresponga:  
a. Les cooperatives en el sector de l'agroturisme, a l'article 13 ajudes regionals a la inversió, del Reglament (CE) 800/2008, reglament general d'exempció per categories i a l'article 26 ajudes a les PYMES per a serveis de consultoria.  
b. Les ajudes a la inversió a favor de les PIME, destinada a la transformació i comercialització de productes agraris, a l'article 15 del Reglament (CE) 800/2008 i a l'article 26 ajudes a les PYMES per a serveis de consultoria.  
c. Les inversions realitzades per cooperatives PIME en explotacions agràries dedicades a la producció de productes agrícoles, al Reglament (CE) 1857/2006.  
d. Les cooperatives que no responen a la definició de PIME, segons l'activitat empresarial que desenvolupen, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
El suport als processos de creixement empresarial i capitalització, segons l'activitat empresarial de la cooperativa beneficiària, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
El règim sotmés al Reglament 800/2008 va ser registrat per la Direcció General de Competència de la Comissió Europea amb número X504/2009 i el sotmés al Reglament (CE) 1857/2006 amb el número XA179/2009.  
Este règim d'ajudes s'acull al Marc Temporal N 307/2009- Espanya.  
Els formularis de sol·licitud estan disponibles en l'adreça electrònica http://www.gva.es/Prop/Servicios al ciudadano/Trámites y servicios.  
Esta resolució posa fi a la via administrativa i contra esta es pot interposar recurs de reposició davant de la consellera d'Agricultura, Pesca i Alimentació en el termini d'un mes, comptat a partir de l'endemà a la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de setembre de 2009.- La consellera d'Agricultura, Pesca i Alimentació: Maritina Hernández Miñana.